cyanic-selkie/wikianc huggingface dataset:
Master team svømming
ROMA har per 2017 ca. 60 medlemmer hvor de fleste er tidligere aktive svømmere som fortsatt ønsker et treningsmiljø innenfor svømmesporten. Klubbens formålsparagraf tyder også på at det sosiale er vel så viktig som det idrettslige.
Klubben er vanligvis representert på NM masters, Nordisk masters, EM masters og VM masters, samt øvrige masterskonkurranser i Skandinavia (for eksempel Åpne Københavnske Masters). Ved NM masters i Trondheim i 2016 ble ROMA beste klubb totalt.
Give Me Your Love
«Give Me Your Love» er en svensk popslager fra 2003, komponert av Carl Lösnitz og Calle Kindbom, og fremført av popduoen Fame. Sangen vant svenske Melodifestivalen i 2003 og var Sveriges bidag i Eurovision Song Contest 2003 i Riga. Der endte sangen som nummer 5 av 26 deltakere. I Norge fikk sangen oppmerksomhet etter at NRK-kommentator Jostein Pedersen kalte den for en «melkeblek ABBA-kopi», og videre at Fame hadde mindre «utstråling enn bokhyllen Ivar fra IKEA».
Bakgrunn
Låten er komponert av Carl Lösnitz og Calle Kindbom, og var blant deltakerne i Melodifestivalen 2003. Sangen ble fremført av duoen Fame, bestående av Jessica Andersson og Magnus Bäcklund som var kjent etter å ha deltatt i talentprogrammet Fame Factory på TV4 Sverige.
«Give Me Your Love» vant sin delfinale i Göteborg og deretter finalen i Globen i Stockholm lørdag 15. mars 2003.
Gjennom seieren i Melodifestivalen ble «Give Me Your Love» Sveriges bidrag til Eurovision Song Contest 2003 i Latvias hovedstad Riga. I Riga var Sverige det 25. og nest siste landet ut på scenen av 26 deltakere. Sangen fikk til sammen 107 poeng og endte på en femteplass. Den høyeste poengsummen kom fra Romania som ga 12 poeng. De norske tv-seerne ga 7 poeng.
Norsk harselas
Etter den europeiske finalen fikk både sangen og duoen Fame oppmerksomhet i Norge, takket være NRKs mangeårige kommentator, Jostein Pedersen. På direkten under finalen sa Pedersen at Fame hadde «mindre utstråling enn bokhyllen Ivar fra IKEA», og at «Give Me Your Love» var en «melkeblek ABBA-kopi». Kommentarene vekket irritasjon i Sverige og endte med at EBU foretok en granskning av Pedersens kommentarer, uten at det kom noen konsekvenser i ettertid.
I 2004 deltok duoen på nytt i Melodifestivalen og kom på sjetteplass med sangen «Vindarna vänder oss».
Utgivelse
«Give Me Your Love» ble utgitt av plateselskapet M&L Records.
Listeplasseringer
Sangen toppet den svenske singellisten og nådde en fjerdeplass på Svensktoppen.
Elisabeth Helland Larsen
Elisabeth Helland Larsen (født 27. april 1973) er en norsk skuespiller, klovn og barnebokforfatter, bosatt i Oslo.
Skyting under Sommer-OL 2020 – 50 m rifle, helmatch menn
Skyting under Sommer-OL 2020 – 50 m helmatch menn ble arrangert på Asaka Shooting Range 2. august 2021.
Elisabeth Helland Larsen
Hun er utdannet skuespiller ved Ecole Jacques Lecoq i Paris, og har studert ved Norsk Barnebokinstitutt. Larsen har arbeidet som klovn i mer enn 20 år, og har blant annet vært kunstnerisk leder for Sykehusklovnene.
Mimohyagnis
Mimohyagnis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Arten er kjent fra Sumatra.
8. serierunde i Premier League 2019/20
8. serierunde i Premier League 2019/20 er terminfestet til lørdag 5. oktober 2019.
Anders Mcdonald Sookermany
Anders McDonald Sookermany (født 1967) er forskningsoffiser ved Norges idrettshøgskole Forsvarets institutt (NIH/F).
Hans forskningsinteresser er knyttet til ferdighetslæring i postmoderne/moderne militære kontekster. Sookermany leder FoU-programmet «Læring under Risiko» (LUR). Målsettingen med programmet er å beskrive, forstå og forklare risikodimensjonen i soldaters militære ferdighetslæring (før,) under (og etter) deltakelse i militære operasjoner. På undervisningssiden har han temaansvar innenfor masteremnet «Vitenskapsteori og metodologi», i tillegg til at han for tiden (i samarbeid med krigsskolene) arbeider med utviklingen av et studieemne på bachelornivå om det å utvikle militære treningskulturer.
Utover dette har Sookermany deltatt i flere nasjonale og internasjonale fagkomiteer, råd, arbeidsgrupper med mer innenfor det bredere kompetanseområdet læring, trening, prestasjon og kultur. I dag er han blant annet medlem av det redaksjonelle styre for det internasjonale tidsskriftet Armed Forces & Society.
Sookermany er også initiativtaker og redaktør av skriftserien Moving Soldiers - Soldaten i bevegelse.
Paris–Roubaix 1910
Paris–Roubaix 1910 fant sted den 27. mars 1910 og var den 15. utgaven av det tradisjonsrike endagersrittet i Frankrike. Rytterne startet i Paris og gikk i mål på velodromen i Roubaix etter å ha syklet en strekning på 266 km. Vinneren av det profesjonelle rittet var Octave Lapize fra Frankrike.
I tillegg til rittet for profesjonelle, var det to andre Paris–Roubaix ritt i 1910. Den 15. mai ble rittet for amatører avholdt, som første del av rittet Paris–Brussel. Vinneren av etappen var Louis Mottiat. To ukere seinerer ble et annet ritt Paris–Roubaix avhold, denne gangen for uavhengige. Dette rittet ble vunnet av Marcel Baumier.
Markus Lantto
Lantto har en mastergrad fra Konsthögskolan i Umeå, og videreutdanning i «artist books» fra samme høyskole.
Leptophaula
Leptophaula er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, matt, lysbrun trebukk. Antennene er forholdsvis korte, og hodet nedbøyd, slik at arten overflatisk kan minne mer om en smeller enn om en trebukk. Antennene er tynne og omtrent halvparten så lange som kroppen. Hodet er rundet og nedbøyd, sett ovenfra går det tilsynelatende i ett med pronotum, som er omtrent så langt som bredt og litt tønneformet. Oversiden er kledt med lysbrune, nedliggende hår. Dekkvingene er lange og nokså smale, jevnt tilsmalnende bakover.
Utbredelse
Arten er kjent fra Colombia og Venezuela.
Santuario
Santuario er en kommune i Colombia. Den ligger i departementet Risaralda, i den sentrale delen av landet, 220 km vest for hovudstaden Bogotá.
Harold Cottam
Harold Thomas Cottam (født 27. januar 1891, død 30. mai 1984) var radiotelegrafist på RMS «Carpathia» da SOS fra det synkende RMS «Titanic» ble sendt.
Det var også han som vekket kaptein Arthur Rostron etter å ha mottatt nødsignalet. Uten hans innsats og tilfeldige omstendigheter kunne mange flere mennesker ha dødd i «Titanic»-katastrofen. Cottam hadde frivakt og kunne ha gått til sengs, men han forlot ikke radioen og lyttet til telegrammer fra Cape Cod. Han mente at Cape Cod kunne få høre om isforholdene, at det ville være nyttig å informere «Titanic» om dette. Til svar mottok han SOS-signalene fra «Titanic»s telegrafist Jack Phillips.
Betty Smidth
Betzy «Betty» Christiane Smidth (født Christensen 5. mars 1819 i København, død 31. januar november 1892 i København) var en dansk-norsk skuespillerinne.
Familie
Betty Smidth var datter av artillerisersjant Christensen i København. Hun ble 11. juni 1838 gift i Christiania med skuespiller Anton Julius Smidth.
Liv og virke
Betty Smidth hadde sin første kjente opptreden ved Musikkonservatoriets Aftenunderholdning i fødebyen København 24. mars 1833, men hennes offisielle debut fant først sted 5. april 1836 ved Det Kongelige Teater, i rollen som Catharine i syngestykket Lestocq.
I 1836 flyttet hun til Norge, hvor hun var ansatt ved Christiania Theater i periodene 1836-1849 og 1850-1853. Under avbruddet forsøkte hun seg igjen ved Det Kongelige Teater i København sesongen 1849-1850, uten at dette ga henne fast engasjement.
Hun ble beskrevet som «en af de kvikkeste og smukkeste Soubretter» (E. Bøgh). Våren 1843 overtok Smidth rollen som Angela i operetten Den sorte Domino etter Augusta Schrumpf, og ble hennes arvtager som Christiania Theaters primadonna.
Etter den andre perioden i Christiania, vendte hun tilbake til Danmark, hvor hun med noen små avbrudd ble værende til sin død. Til 1885 var hun tilknyttet Københavns private teatre, med enkelte turneer i den danske provinsen, blant annet med M. V. Bruns Provinsselskab 1852-1855. I 1860-årene hadde hun en periode på Casino Theater.
Sesongen 1868-1869 var hun ved Thomas Cortes' teaterselskap i Bergen og 1873-1875 ved August Rasmussens selskap samme sted.
Den kjente norske komponisten Halfdan Kjerulf møtte Betty Smidth i København i 1865, og etter dette møtet skrev han blant annet at «Betty Smidth lukkede op for mig og blev naturligvis hel forundret. Jeg traf da endelig sammen med dette Menneske i hvem jeg engang var saa forelsket.»
Nord-Trøndelag Skikrets
Nord-Trøndelag Skikrets (stiftet 27. januar 1923) er et organisasjonsledd i Norges Skiforbund, og er et fellesorgan for all skiidrett i Nord-Trøndelag.
Ekheim
Ekheim er en villa i dragestil på Kråkerøy i Fredrikstad, oppført på 1870-tallet og ombygd og utbygd på 1890-tallet, da huset tilhørte sagbrukseier Hans C. Kiær og hans kone Pauline. Den er tegnet av arkitekt Ole Sverre fra Fredrikstad. Anlegget karakteriseres som herskapelig med stor detaljrikdom. Foran huset ligger en stor romantisk park. Bygningen var opprinnelig malt i mørke farger med røde omramminger. I 1913 ble den malt hvit. Bygningen er fra 2005 eiet av Europris-gründer Terje Høili som har ført den tilbake til fordums prakt.
Nord-Trøndelag Skikrets
Kretsen hadde i 2014 78 klubber med totalt 13.700 medlemmer. Kretsen har kontor i Idrettens Hus i Steinkjer.
Namdal Skikrets ble slått sammen med Nord-Trøndelag Skikrets i 1986.
Det gör ont
«Det gör ont», engelsk tittel: «It Hurts», er en svensk popslager fra 2004, komponert av Orup og fremført av popartisten Lena Philipsson. Den svenskspråklige versjonen vant svenske Melodifestivalen i 2004 og var Sveriges bidag i Eurovision Song Contest 2004 i Istanbul. Der ble sangen fremført på engelsk og endte på femteplass i finalen.
Bakgrunn
Låten er komponert av låtskriveren og sangeren Thomas Eriksson, best kjent under kallenavnet Orup. Han hadde en lang og bred karriere som musiker bak seg, og det samme hadde artisten Lena Philipsson som fremførte den svenske versjonen i Melodifestivalen 2004. Philipsson hadde tidligere deltatt en rekke ganger i Melodifestivalen og gjort suksess med sanger som «Kärleken är evig» (1986) og «Dansa i neon» (1987).
«Det gör ont» vant sin delfinale i Malmö og deretter finalen i Globen i Stockholm lørdag 20. mars 2004.
Gjennom seieren i Melodifestivalen ble «Det gör ont» Sveriges bidrag til Eurovision Song Contest 2004 i Istanbul i Tyrkia. Der ble sangen oversatt til engelsk med tittelen «It Hurts». I Istanbul var Sverige direktekvalifisert til finalen og var det 24. og siste landet ut på scenen av 24 deltakere. Lena Philipsson stilte i rosa miniskjørt-drakt og med et hvitt mikrofonstativ som utgjorde en viktig del av koreografien av Hans Marklund.
Stjernesøteslekta
se egen seksjon
Det gör ont
Utgivelse
Både den svenske og engelske versjonen av sangen ble utgitt av Columbia Records i mars 2004, like etter den svenske finalen.
Stjernesøteslekta
Stjernesøteslekta (Lomatogonium) er ei planteslekt i søterotfamilien.
Einár (artist)
Biografi
Grönberg begynte tidlig å legge ut rap-klipp på Instagram. Han fikk mer oppmerksomhet i 2018 med utgivelsen av sangen «Duckar Popo». Musikkvideoen til sangen hadde i april 2019 blitt vist over en million ganger på YouTube.
Det gör ont
Sporliste
Svensk versjon:
Stjernesøteslekta
Disse plantene er ett- eller flerårige urter med krypende, oppstigende eller opprett stengel. Blomsterstanden er en kvast i bladhjørnene eller endestilt, men hos noen arter sitter blomstene enkeltvis og endestilt. Blomstene er som regel femtallige, men kan også være fire- eller titallige. Blomsterstilken er som regel lengre enn blomstene. Kron- og begerfliker er rotert i forhold til hverandre slik at begerfliken kommer midt mellom to kronfliker. Det er to nektarier ved basis av kronflikene. Pollenknappene er blå, mer sjeldent gule. Frukten er en kapsel med to kammer og mange frø.
Einár (artist)
Biografi
Einár slo igjennom i 2019 med sangen «Katten i trakten». I mars gikk sangen inn på førsteplassen på Sverigetopplistan og lå der i tre uker. I april 2019 hadde sangen blitt spilt over 11 millioner ganger på Spotify og 2,5 millioner ganger på YouTube. Musikkvideoen er tilegnet en venn som ble skutt i Enskededalen på slutten av 2018, og handler ellers om en tøff jente. Sjangeren er rap, og musikkvideoen gjenspeiler et miljø dominert av våpen og narkotika.
Det gör ont
Sporliste
Engelsk versjon:
Julian Nida-Rümelin
Julian Nida-Rümelin (født 28. november 1954 i München) er en tysk filosof og politiker (SPD). Han ble i 2004 professor i filosofi og politisk teori ved Ludwig-Maximilians-Universität München. Julian Nida-Rümelin var Staatsminister for kultur (Beauftragter der Bundesregierung für Kultur und Medien) i Gerhard Schröders andre regjering.
Julian Nida-Rümeliner bror av filosofen Martine Nida-Rümelin, sønn av billedhuggeren Rolf Nida-Rümelin og barnebarn av billedhuggeren Wilhelm Nida-Rümelin. Hans bok fra 2017 Über Grenzen denken: Eine Ethik der Migration, var tema i NRKs verdibørsen i 2018.
Det gör ont
Listeplasseringer
Sangen ble en stor hit i Sverige, og den svenskspråklige versjonen toppet den svenske singellisten. Den engelske versjonen gikk også inn på singellisten og nådde en fjerdeplass. Den svenske versjonen toppet også Svensktoppen og SR P3s Trackslistan.
Einár (artist)
Biografi
Den 26. april 2019 ga Einár ut sangen «Rör mig». Den fikk nærmere 500,000 avspillinger på Spotify i løpet av et døgn, og i mai 2019 hadde den blitt spilt mer enn 3 millioner ganger.
Under den svenske Grammisgalan 2020 vant Einár pris i kategoriene «Årets hiphop» og «Årets nykomling» for albumene Första Klass og Nummer 1, og var i tillegg nominert til prisen «Årets artist».
Skuespillerkarriere
Einár spilte rollen som Benjamin i filmen Nobels testamente i 2012; dette var den tredje filmatiseringen av Liza Marklunds krimbøker. I 2013 spilte han rollen som Olof Berncik, sønnen til Örjan Rambergs rollefigur Karsten Berncik, i Dramatens oppsetning av Henrik Ibsens Samhällets stöttepelare (Samfundets Støtter). Utenfor scenen er skuespilleren Ramberg far til Einar Grönbergs halvbror.
I 2014 medvirket Grönberg i Dramatens oppsetning av Nico Spfinx of Ice, som er et skuespill basert på livet til den tyske artisten Nico.
Drapet
Grönberg ble skutt og drept 21. oktober 2021 i Hammarby sjöstad i Stockholm. Skytingen skjedde rundt klokken 22:30, der en mann ble funnet skutt med opptil flere skuddskader utenfor en port. Han ble kjørt til sykehus, men klokken 00.45 kunngjorde politiet at livet hans ikke sto til å redde. Dagen etter drapet fortalte vitner til den svenske avisen Aftonbladet at drapet minnet om likvidering på kloss hold.
Diskografi
Krediteringer er hentet fra iTunes.
Jebusittene
Jebusittener er et folkeslag nevnt i Det gamle testamentet. Jebusittene var et kanaaneisk folk som holdt til omkring nordenden av Dødehavet.
Stjernesøteslekta
Flora of China angir 18 arter i slekta, derav 16 i Kina, men flere nye arter er beskrevet etter utgivelsen av dette verket. Plants of the World Online fra Kew Science inkluderer også tre arter fra tropiske fjell i Afrika og India som tidligere er blitt regnet til Swertia, og oversikten fra Kew angir derfor 27 arter.
Jebusittene
Israelittene under kong David erobret hovedborgen deres, Sion, omkring 1000 f.Kr., og gjorde Jerusalem der borgen lå til sin hovedstad. I Gammeltestamentet opptrer «Jebus» som et eldre namn på Jerusalem.
Stjernesøteslekta
Slekta er hovedsakelig utbredt i fjellstrøk i Asia. To av de asiatiske artene har en utbredelse som strekker seg utenom verdensdelen: Lomatogonium carinthiacum forekommer også vestover til Alpene i Europa, og stjernesøte (L. rotatum) finnes også i Nord-Amerika, Island og lengst nord i europeisk Russland. Plants of the World Online regner også én art fra fjellene i Øst-Afrika og en art fra Madagaskar til slekta.
Arter
Følgende arter er gyldige i følge Plants of the World Online fra Kew Science:
Høgbrenna
Høgbrenna er en topp i Romeriksåsene, vest i Nannestad kommune, nær Skotjernfjellet naturreservat. Toppen har en primærfaktor på 60 meter, referansesadelen mot Snellingshøgda 612 moh er like sør for Store Snellingen. Nordsiden av fjellet strekker seg inn i Snellingsrøysene naturreservat.
Edin Øy
Edin Øy (født 20. mai 1997) er en norsk fotballspiller som spiller for Eidsvold Turn.
Italias Grand Prix 2015
Italias Grand Prix 2015 (offisielt navn: Formula 1 Gran Premio d'Italia 2015) var et Formel 1-løp som ble arrangert 6. september 2015 på Autodromo Nazionale di Monza i Italia. Det var det tolvte løpet i Formel 1-sesongen 2015 og sekstifjerde gang at Italias Grand Prix ble kjørt på Monza. Løpet ble vunnet av Mercedes-føreren Lewis Hamilton, som startet fra pole position. På andreplass kom Ferraris Sebastian Vettel, mens tredjeplassen gikk til Felipe Massa i Williams.
Stillingen i mesterskapene etter løpet
Førermesterskapet
Konstruktørmesterskapet
Sankt Mauritius
Sankt Mauritius er infanteriets skytshelgen, og har blitt feiret i 1650 år, men i Norge bare siden 2000 da infanteristene i Skjold Garnison adopterte denne tradisjonen fra United States Army.
Sankt Mauritius markeres årlig 22. september.
Legenden forteller at Mauritius var anfører for en kristen legion i Egypt 287 år etter Kristi fødsel. Hans ærekjære soldater var kjent for sin rettskaffenhet. Men de romerske styresmaktene drev systematisk undertrykking av kristne, og under et opprør i Gallia ga keiser Maximian Herculius ordre om ofring til gudene på tradisjonelt romersk vis foran et slag. I ofringa inngikk drap på kristne innbyggere i området. Dette kunne ikke den thebanske legionen under ledelse av Mauritius akseptere, og som straff ble hele avdelingen med 6666 mann først desimert, ved at hver tiende mann ble drept. Herkules slaktet deretter hele styrken da soldatene fortsatt sto fast på sin ordrenekt. Dette er den største nedslaktingen av egne styrker noensinne.
I den romersk-katolske messeboken har St. Mauritius vært feiret siden år 350, og nå markerer mange nasjoner denne infanteriets helgen 22. september. Også norske militære ledere ser det som viktig med idealer som symboliserer grunnverdier og holdninger som skal prege infanteristene – en tapper soldat som adlyder innenfor sin samvittighets grenser. St. Mauritius er symbolet på mot, rettferd, karakterfasthet og besluttsomhet.
Håkon Årneshaugen
Håkon Årneshaugen (født 22. mars 1896 på Ringebu, død 14. januar 1970 i Høydalsmo) var en norsk lokalpolitiker (Ap) og lærer som var ordfører i Lårdal.
Årneshaugen var oppvokst på et lite bruk på Ringebu. Hans første jobb var på et sagbruk, men allerede første dagen mistet han ene foten. Han tok tapet tungt, men gav ikke opp. Han bestemte seg for å ta utdanning og gikk først på Voss Folkehøgskule, deretter Oslo lærerhøgskole; der han tok eksamen i 1923. Første jobben var som lærer på Framhaldskolen på Osmarka på Nordmøre. Her traff han også sin blivende kone. De flyttet videre til Lårdal i Vest-Telemark, hvor han slo seg ned med sin etter hvert voksende familie. Ekteparet flyttet tilbake til Fåvang i pensjonsalderen, men vendte tilbake til Vest-Telemark i 1969 og bodde der til sin død.
Årneshaugen deltok aktivt i lokalpolitikken i Vest-Telemark, og ble etterhvert ordfører i Lårdal kommune (siden 1964 en del av Tokke kommune). Han var ordfører fra 1934 til 1940 (da Nasjonal Samling tok over vervet etter krigsutbruddet) og i etterkrigsårene fra 1945 til 1963. Som lokalpolitiker stod han i bresjen med å skaffe strøm til bygdene, og deltok aktivt med etablering av Vest-Telemark kraftlag som videre la grunnlaget for utbygging av Tokke-anlegget med tilhørende sosial og økonomisk vekst for bygdene i området.
Han ble gift 1927 med Marie (Pikenavn: Heggem) (f. 1899, d. 1990) fra Nordmøre.
Parkeringsforskriften
Parkeringsforskriften er en norsk forskrift fremmet av Samferdselsdepartementet og fastsatt ved kongelig resolusjon 18. mars 2016 med hjemmel i vegtrafikkloven, forvaltningsloven og domstolloven.
Forskriften trådte i det vesentlige i kraft 1. januar 2017. Den skal sikre at parkeringstilbud er universelt utformet, sikre at parkeringsvirksomhet utøves likt, uavhengig av hvem som er tilbyder; bidra til like konkurranseforhold mellom tilbydere av parkeringstjenester og legge til rette for offentlig kontroll av virksomheten. Den tidligere privatrettslige Parkeringsklagenemnda ble med forskriften gjort obligatorisk for alle som driver vilkårsparkering i Norge.
Lars Saunes
Lars Saunes ble 13. desember 2013 utnevnt til kontreadmiral og beordret til stillingen som generalinspektør for Sjøforsvaret, senere benevnt sjef Sjøforsvaret. Han ble etterfulgt av Nils-Andreas Stensønes. Saunes kom fra stillingen som sjef for Kystvakten.
I 2017 tiltrådte han stilling ved US Naval War College i Newport, Rhode Island, USA.
Definere, måle, analysere, forbedre og kontrollere
Definere, måle, analysere, forbedre og kontrollere (fra engelsk: define, measure, analyze, improve and control, DMAIC) er en datadrevet forbedringssyklus som kan brukes for å forbedre, optimere og stabilisere forretningsprosesser og forretningsdesign. Den er kjent som hovedverktøyet for å drive prosjekter basert på Six Sigma, men kan også brukes som et rammeverk for forbedring i andre sammenhenger.
Fremgangsmåte
Alle stegene i DMAIC-prosessen er nødvendige i Sig Sigma, og gjennomføres alltid i den nevnte rekkefølgen.
Definere
Hensikten med dette steget er å tydelig definere forretningsproblemet, målet, potensielle ressurser, prosjektomfang og en prosjekttidsplan på høyt nivå. Informasjonen dokumenteres vanligvis i et prosjektmandat. På dette steget skriver man ned det som for øyeblikket er kjent, søker å avklare fakta, sette mål og danne prosjektlaget. Følgende skal defineres:
Måling
Formålet med dette steget er å måle spesifikasjonen av et problem eller mål. Dette er et datainnsamlingssteg, hvis formål er å etablere et grunnreferanse for prosessytelse. Ytelsesberegningen(e) fra målingsfasen vil bli sammenlignet med ytelsesberegningen ved avslutningen av prosjektet for å objektivt avgjøre om det har skjedd en betydelig forbedring. Laget bestemmer hva som skal måles og hvordan det skal måles. Det er vanlig at lag investerer mye krefter i å vurdere egnetheten til de foreslåtte målingssystemene. Gode data er kjernen i DMAIC-prosessen.
Analyse
Analysesteg:
Forbedring
Formålet med dette steget er å identifisere, teste og implementere en løsning på problemet, enten delvis eller i sin helhet avhengig av situasjonen. Kreative løsninger søkes for å eliminere de viktigste rotårsakene for å fikse og forhindre prosessproblemer. Man kan bruke idemyldring eller teknikker som seks tenkehatter og tilfeldig ord. I noen prosjekter brukes komplekse analyseverktøy som eksperimentdesign, men det er anbefalt å prøve å fokusere på åpenbare løsninger dersom disse er tydelige. Formålet med dette steget kan imidlertid også være å finne løsninger uten å implementere dem.
Forbedringssteg:
Kontroll
Hensikten med dette steget er å bygge inn endringene og sikre bærekraft, noen ganger referert til som å få endringen til å "sitte". Kontrollsteget er det siste steget i DMAIC-forbedringsmetoden, og følgende prosesser gjennomføres: Endre arbeidsmåter, kvantifisere og godkjenne fordeler, spore forbedring, offisielt lukke prosjektet og få godkjenning for å frigjøre ressurser.
Kritikk
En vanlig kritikk av DMAIC er at den er ineffektiv som kommunikasjonsrammeverk. Mange forbedringsutøvere prøver å bruke den samme DMAIC-prosessen (som er effektiv for å løse problemet) også som et rammeverk for kommunikasjon, hvilket kan gjøre publikum forvirret og frustrert. En foreslått løsning på dette problemet er å omorganisere DMAIC-informasjonen ved hjelp av verktøyene SCQA and MECE tools levert av Minto Pyramid Principle. Resultatet kan være en DMAIC-støttet løsning som er mer logisk for utenforstående.
Ytterligere steg
Noen organisasjoner legger til et recognize-steg ("kjenn igjen") i begynnelsen, hvilket gir en såkalt RDMAIC-metodikk.
Gjenta og takk lagene
Dette kommer utenom de standard DMAIC-stegene, men bør vurderes: Vurder om endringene kan replikerer i andre prosesser. Del ny kunnskap innenfor og utenfor organisasjonen. Det er veldig viktig å alltid gi positiv moralsk støtte til lagmedlemmer i et forsøk på å maksimere effekten til DMAIC.
Gjenskapelse av forbedringer, deling av suksesser og å takke lagmedlemmer hjelper med å bygge tillit for fremtidige DMAIC- eller andre forbedringsinitiativer.
Wiener Stadthalle
Wiener Stadthalle (norsk oversettelse: Wiens byhall) er Østerrikes største innendørs flerbruksarena med 300 arrangementer og rundt én million besøkende årlig. Arenaen består av seks haller og ligger i distriktet Rudolfsheim-Fünfhaus, like vest for Innere Stadt i Østerrikes hovedstad Wien.
Om arenaen
Wiener Stadthalle består av seks saler som kan operere uavhengig av hverandre eller kobles sammen til én stor sal. Komplekset har en totalkapasitet på litt over 16,000 publikummere. Grunnsteinen ble lagt ned i 1953, og byggearbeidet tok til i mars 1954. Den første salen ble åpnet i 1957, og hele komplekset sto ferdig i 1958. Siden har Wiener Stadthalle blitt bygget ut tre ganger, senest i 2006. Eurovision Song Contest 2015 ble arrangert i arenaen.
Jerusalem Light Rail
Jerusalem Light Rail (הרכבת הקלה בירושלים - HaRakevet HaKala Birushalayim) er en bybanelinje i Jerusalem som åpnet i 2011. Byggingen begynte i 2002 og linjen stod ferdig i 2010, etter mange feil og en konkurs hos byggefirmaet. Bybanen er kjent for Strengebrua (Gesher HaMeitarim) ved den vestlige inngangen til Jerusalem fra Motorvei 1.
Róbert Gunnarsson
Róbert Gunnarsson (født 22. mai 1980 i Reykjavík) er en islandsk håndballspiller, som spiller for den franske klubben Paris Saint-Germain HB, samt for Islands landslag.
Han var med da Island tok sølv under OL i 2008, samt da Island tok bronse under EM i 2010.
Gunnarsson hadde ved inngangen til 2013 spilt 674 landskamper for Island, og scoret 221 mål.
Heliadene
Heliadene (gresk: Ἡλιάδες, Heliádes, «soldøtrene») er i gresk mytologi Helios' døtre: Phaetusa, Lampetia, Aigle, døtre av Phaeton, som de uten Helios' spente foran himmelvognen, og som de så nedstyrtet med. Som straff, eller ut av medynk, ettersom de trøstesløst begråt brorens død, ble de forvandlet til popler (eller orretrær eller ambratrær ). Fra deres tårer oppstod rav, som selv som trær fortsatte de å svette ut gyldne tårer.
Helios' og hans hustru Rhodes syv kloke sønner ble kalt heliadai.
Stathmodera
Stathmodera er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Slekten er vidt utbredt i Afrika.
Horvereid
Horvereid er ei bygd og en grunnkrets i Nærøysund kommune i Trøndelag. Horvereid grenser til Sandnes i vest, Sør-Salten i nord, Kolvereid i øst og Skaga i sør. Horvereid ligger ved Fv770, og ligger  4,5 km vest for Kolvereid og 15 km øst for Rørvik.
Liste over veitunneler i Sør-Amerika
Liste over veitunneler i Sør-Amerika med en lengde på minst 1000 meter.
Horvereid
Horvereid har navn etter eidet som skiller Rotvikvatnet og Mulstadvatnet fra hverandre. På nordsida av eidet ligger strømmen som forbinder de to vannene med hverandre. Her ligger Strømbrua, som er starten på Horvereidvegen som går gjennom bygda i retning nord – sør, og møter Fv 769 ved Skagakorsen.
Nord for Strømbrua ligger  Mulstad, med grendene Leirbogen, Mulstad, Mulstadlia, Mulstadaunet og Mulstadenget.
Roman Bečvář
Roman Bečvář er navnet til flere personer:
Mokhtar Belmokhtar
Mokhtar Belmokhtar (født 1. juni 1972 i Ghardaïa i Algerie, død 14. juni 2015 i Libya) var en algerisk militant jihadist. Han skal ha vært kommandør for Al Qaida i det islamske Maghreb, basert i Mali, men grunnla selv en ny terrorgruppe, «Den maskerte brigade», som er påstått å stå bak gisselaksjonen i In Amenas i januar 2013.
Belmokhtar ble interessert i jihad som skolegutt, og dro til Afghanistan og kjempet for den afghanske mujahedin i den afghanske borgerkrigen, og dro så til sitt hjemland Algerie for å kjempe i Den algeriske borgerkrigen. Han mistet det ene øyet under behandling av eksplosiver, og har siden fått tilnavnet «den enøyde».
2. mars 2013 meldte statlig fjernsyn og hæren i Tsjad at Belmokhtar hadde blitt drept i et raid av tsjadiske tropper mot en terroristbase i Mali, men to måneder senere påtok Belmokhtar seg ansvaret for en selvmordsbomber i en lastebil mot en franskeid uraniumgruve in Arlit i Niger, og en militærbase i Agadez.
Belmokhtar ble drept i et amerikansk luftangrep i Ajdabiya, Libya i 2015.
Ropicomimus
Ropicomimus er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Slekten er utbredt i Papua Ny-Guinea og på Mentawaiøyene.
Namdal Skikrets
Namdal Skikrets (stiftet 9. september 1950) er en tidligere krets i Norges Skiforbund.
Namdal Skikrets ble slått sammen med Nord-Trøndelag Skikrets i 1986.
Morten Langeland
Morten Langeland (født 1986 i Kristiansand) er en norsk forfatter. Langeland har studert litteraturvitenskap og idéhistorie ved Universitetet i Oslo, og deltatt på Forfatterstudiet i Bø og Skrivekunstakademiet i Hordaland. Langeland debuterte i 2012 med diktsamlingen Æ æ å. Han har gitt ut fem lyrikksamlinger, én novellesamling og to romaner, Sørgerender (2021) og Fifty/Fifty (2022). Han mottok Stig Sæterbakkens minnepris for 2016 og Sultprisen for 2020.
Han er litteraturkritiker i Klassekampens Bokmagasin og med i redaksjonen til forlaget House of Foundation.
Belet-Seri
Belet-Seri (også skrevet Beletseri,  Belit-Sheri, Belit-Tseri) er i babylonsk og akkadisk mytologi en gudinne i underverdenen. Hun registrerer de døde som trer inn i underverderen, og kalles også «jordens skriver». Det er Belet-seri som oppbevarer nedtegnelsene om menneskets gjerninger slik ta hun kan gi råd til dødens dronning, Erishkigal, om hva deres endelige dom burde bli. Hun er gift med Amurru, nomadenes gud, og er derfor også kalt «ørkenens dronning».'
Fra den gammelbabylonske periode ble Belet-Seri identifisert med gudinnen Gestinanna.
Bjarte Sveinsvoll Dagestad
Bjarte Sveinsvoll Dagestad (født 1. oktober 1969 i Stavanger) er en norsk lokalpolitiker for Høyre. Han var ordfører i Forsand kommune i Rogaland fra 2015 til 2019. Dagestad var representant i Forsand kommunestyre fra 2011, og ble i 2015 første Høyre-ordfører i kommunen. Han ble også lansert som mulig ordførerkandidat for Sandnes Høyre i kraft av kommunesammenslåingen mellom Forsand og Sandnes 1. januar 2020. , noe han etter en votering ikke ble.
Han er innvalgt i Sandnes kommunestyre, og sitter i formannskapet.
Partipolitisk engasjement
Dagestad har vært partipolitisk aktiv siden 2011, og har vært delegat til Høyres landsmøte hvert år fra 2016, samt å ha deltatt på fylkesårsmøtene i Rogaland Høyre siden 2012, unntatt i 2018.
Ved stortingsvalget i 2017 ble Høyre størst i Forsand.
Giosuè Cattarossi
Giosuè Cattarossi (født 23. april 1863 i Cortale i Provinsen Udine, død 3. mars 1944 i Belluno) var en italiensk katolsk biskop.
Han ble ordinert til prest 28. april 1888, i en alder av 24 år. 1. april 1911 ble han biskop i Albenga-Imperia bispedømme, og 21. november 1913, i en alder av 50 år, ble han utnevnt til biskop i Belluno-Feltre bispedømme.
Han døde i embetet etter å ha vært prest i 55 år, og biskop i 32 år. Hovedcelebrant i hans begravelse var patriarken av Venezia, Adeodato Giovanni Piazza.
Øysangferga
Øysangferga er ei privat fergerute over Østerfjorden i Risør. Den blir betjent av MF «Øisang» som går i rute mandag til fredag mellom Øysang og Tollboden i Risør by 7 ganger daglig i sommersesongen, ellers 4 ganger daglig. Ved behov anløper den også badeplassen «Lille Danmark» på Risøya. MF «Øisang» er den eldste bilferga i Norge i drift med skrog av tre. Den inngår i Nordsjøsykkelruta.
MF Øisang er norges eldste bilferje i tre.
Lobidion
Levevis
Nesten ingenting er kjent om biologien til disse billene, som tilsynelatende er ganske sjeldne.
Utbredelse
Slekten er utbredt i Sør-Amerika.
Ministry of Defence Main Building
På 1990-tallet ble bygningen ikke lenger ansett som passende for formålet, og var blitt dyr å vedlikeholde. En større renovering ble derfor foretatt mellom 2000 og 2004 gjennom et offentlig–privat samarbeid.
Beliggenhet
Bygningen ligger på et område på tre hektar i gaten Whitehall i City of Westminster. Gaten Whitehall ligger på vestsiden av bygningen. Mellom Whitehall og bygningen ligger Banqueting House, som er den eneste gjenværende delen av Palace of Whitehall. Mot nord er Horse Guards Avenue. I gaten ligger Whitehall Court og også Old War Office Building som tidligere var offentlige kontorer, men senere ble ombygget til hotell etter å ha blitt solgt til utviklere i 2016. Bygningen er adskilt fra Victoria Embankment og Themsen mot øst av offentlige hager kjent som Whitehall Gardens. Richmond Terrace ligger mot syd og brukes nå som en privat parkeringsplass, selv om en offentlig fotgjengerrute er beholdt. I tilknytning til Richmond Terrace ligger Curtis Green Building, hovedkvarteret til Metropolitan Police Service siden november 2016 og ellers kjent som New Scotland Yard. Department of Health opptar nabobygningen, Richmond House.
Bygningen ligger i et verneområde, og ble utpekt av Westminster City Council som en landemerkebygning i 2003.
Fasiliteter
Under hovedbygningen er en treetasjers bunker som rommer Defence Crisis Management Centre (DCMC), ellers kjent som "Pindar" etter den gamle greske poeten. DCMC gir regjeringen et beskyttet krisehåndteringsanlegg. Statsråder, høyere militære og sivile embedsmenn, og sivile drifts- og støttemannskaper er tildelt plass i anlegget. DCMC kostet 126,3 millioner pund å bygge, og ble satt i drift 7. desember 1992.
Sikkerhet
I august 2016 meldte avisen The Times at spesialtrente bevæpnede styrker i Ministry of Defence Police som hadde ansvar for vakthold ved bygningen, skulle slutte å utføre slike oppgaver. Forsvarsministeriet ville kun bekrefte at det foretok en gjennomgang av sikkerhetsforanstaltningene i hovedbygningen.
Hvarnes
Hvarnes er en bygd i Larvik kommune. Den ligger omtrent midt i kommunen, 30 kilometer nord for Larvik by. Hvarnes er et kirkesokn som tilhørte det tidligere Hedrum prestegjeld.
På stedet ligger Hvarnes skole og Hvarnes kirke og i tillegg hører Hvarnes Idrettslag til her.
Kokken Gunnar Hvarnes og Farmen-vinner og veterinær Silje Hvarnes kommer herfra.
Blanca Paloma
Blanca Paloma Ramos Baeza (født 9. juni 1989 i Elche i Spania) er en spansk sanger, scenedekoratør og klesdesigner. Hun representerte Spania i Eurovision Song Contest 2023 med sangen «Eaea».
Bakgrunn
Baeza ble født og vokste opp i Elche i den spanske provinsen Alicante. Etter å ha studert kunst ved Universidad de Miguel Hernandez i hjembyen, flyttet hun i 2013 til Madrid for å satse på en teaterkarriere.
I 2022 deltok hun i Benidorm Fest, det spanske uttaket til Eurovision Song Contest. Hun endte til slutt på en femteplass med låten «Secreto de agua». Året etter deltok hun i Benidorm Fest på nytt, denne gang med låten «Eaea». Hun kvalifiserte seg fra semifinalen og vant til slutt finalen lørdag 4. februar 2023. Som følge av seieren fikk hun representere Spania i finalen av Eurovision Song Contest lørdag 13. mai 2022 i Liverpool. Der endte hun på 17. plass.
Shuafat
Shuafat (شعفاط Šuʿafāṭ ), eller Shufat, Shu'fat og Sha'fat, er et overveiende palestinsk arabisk nabolag i Øst-Jerusalem, i nordøst. Det ligger ved den gamle hovedveien fra Jerusalem til Ramallah, omlag fem kilometer nord for Gamlebyen.Shu'fat har omlag 35.000 innbyggere.
Ved siden av nabolaget Shufat ligger det en flyktningleir av samme navn, som ble opprettet av kong Hussein av Jordan i 1965 for å huse palestinske flyktninger fra områder rundt Jerusalem, Lydda, Jaffa og Ramleh, etter at Mu'askar-leiren i Jewish Quarter i Gamlebyen var blitt stengt.
Shuafat grenser til nabolagene Pisgat Ze'ev og Beit Hanina i nord, Shu'fat flyktingleir i øst French Hill i sør, og Ramat Shlomo i vest. Shu'fat er i den del av Vestbredden som Israel tilslo Jerusalem da bygrensene ble utvidet etter Seksdagerskrigen i 1967.
Birgit Dalland
Birgit Ellenora Johanne Dalland (født Hansen; 5. februar 1907, død 30. mai 2007) var en norsk politiker, hjemmehørende i Norges Kommunistiske Parti.
Sist på 1920-tallet var Birgit Hansen en av de unge partiet hadde stor tro på, og som ble gitt plass på Kominterns såkalte Lenin-skole i Moskva. Fra 1928 til 1931 var hun KUNMZ-student.
Da hun vendte hjem til Norge ble hun i 1931 medlem av sentralstyret i Norges Kommunistiske Ungdomsforbund.
Etter krigen ble hun valgt som NKP-vararepresentant til Stortinget for Bergen 1945-1949.
Sammenslutningen av polske elektroingeniører
Sammenslutningen av polske elektroingeniører (polsk: Stowarzyszenie Elektryków Polskich, SEP) er en polsk ikke-statlig organisasjon som integrerer elektrikere av polsk opprinnelse fra hele verden. Takket være sin åpne medlemskapsmodell samler den ingeniører og teknikere samt unge studenter (studenter fra tekniske og yrkesfaglige skoler) innen elektroteknikk i videste forstand.
Aktiviteter
SEP er hovedsakelig involvert i utdanningsaktiviteter (kurs i bruk av elektrisk utstyr). SEP er også engasjert i samsvarsvurdering av elektriske lavspenningsprodukter (siden 1933) gjennom sitt kvalitetskontor, et SEP-byrå med nasjonale akkrediteringer og anerkjennelse fra en rekke internasjonale og europeiske organisasjonene. Det driver også omfattende internasjonalt samarbeid under det engelske navnet Association of Polish Electrical Engineers. Det er medlem av den polske nasjonale sammenslutningen av vitenskapelige og tekniske foreninger og av den europeiske organisasjonen EUREL.
Historie
Fra 7. til 9. juni 1919 ble det avholdt en kongress for å etablere Sammenslutningen av polske elektrotekniker. Professor Mieczysław Pożaryski ble valgt til den første presidenten. I 1928 fusjonerte organisasjonen med Sammenslutningen av polske radioingeniører, og i 1929 ble navnet endret til det nåværende etter en beslutning i styret. I 1939 ble foreningen av polske telekommunikasjonsingeniører med i SEP.
9. serierunde i Premier League 2019/20
9. serierunde i Premier League 2019/20 er terminfestet til lørdag 19. oktober 2019.
Palmyreisk
Palmyreisk eller palmyrensk var en vestarameisk dialekt som ble brukt i byen Palmyra i Syria under de første hundreårene av den kristne tidsregning. Den har tydelige trekk fra riksarameisk.
Det palmyrenske alfabet finnes i ulike versjoner; i tillegg til et standard-alfabet var en kursivert variant i bruk. Kursivskriften ble for det meste forbeholdt mer uformelle inskripsjoner. Kursivvarianten peker med sine runde former frem mot estrangeloskrift.
Det har blitt funnet en rekke eksempler på palmyreisk skrift. Et hundretalls er bevart (per 1995) i Tadmor; men også museer i Paris, London, Oxford og Roma er i besittelse av gjenstander med palmyreiske inskripsjoner. I Algerie har det blitt funnet fire palmyreiske inskripsjoner; det later til at en gruppe palmyreiske bueskyttere var stasjonert der. De eksemplene på palmyreiske inskripsjoner som (per 1995) har blitt funnet, er datert til å stamme fra en periode som strekker seg over tre århundre; det eldste er fra år 9 f.Kr., men de fleste er skrevet mellom år 266 og år 273 e.Kr. I skrifthistorien utgjør det palmyrenske alfabetet et viktig mellomledd mellom det arameiske alfabetet og de senere hebraiske og arabiske alfabetene.
Det er kjent over 1000 innskrifter, for det meste vigselsinnskrifter.
Kittelsens båtbyggeri
Kittelsens båtbyggeri ble etablert av båtbygger Aanon Kittelsen i 1943. Firmaet holdt til på Lekerøya utenfor Risør. Kittelsen bygde tilsammen 250 trebåter. Dette var seil-og motorbåter, fiskebåter, losbåter og redningsskøyter. Kittelsen samarbeid blant andre konstruktøren Jan Herman Linge. Flere av trebåtene ble eksportert, bl.a. til USA og England.
Båtbyggeriet ble lagt ned i 1982.
Arkivet
Arkivet etter Kittelsens båtbyggeri befinner seg på Aust-Agder museum og arkiv i Arendal. Arkivet omfatter korrespondanse, regnskap og båttegninger.
Silvinha
Silvinha er en slekt av biller som hører til familien skarabider (Scarabaeidae). Slekten omfatter bare én kjent art.
Utbredelse
Slekten er utbredt i Sør-Amerika.
Las Vegas (sang med Martin Stenmarck)
«Las Vegas» er en svensk popslager fra 2005 som er komponert av Johan Fransson, Niklas Edberger, Tim Larsson og Tobias Lundgren. Sangen ble fremført på engelsk av artisten Martin Stenmarck i svenske Melodifestivalen 2005, der den vant. «Las Vegas» ble dermed Sveriges bidag i Eurovision Song Contest 2005 i Kyiv, og endte der som nummer 19 av 24 – Sveriges dårligste plassering på 13 år.
Bakgrunn
Låten er komponert av låtskriverkvartetten Johan Fransson, Niklas Edberger, Tim Larsson og Tobias Lundgren, og den var en av deltakerne i Melodifestivalen 2005. Til å fremføre sangen hadde låtskriverne hentet musikalartisten Martin Stenmarck.
Sangen vant delfinale 3 i Skellefteå, og vant til slutt hele finalen i Globen i Stockholm 12. mars 2005.
Med seieren i Melodifestivalen ble «Las Vegas» Sveriges bidrag til Eurovision Song Contest 2005 i Kiev i Ukraina. I Kiev var Sverige direktekvalifisert til finalen og var det 14. landet ut på scenen av 24 deltakere. For første gang på mange år var ikke Sverige blant favorittene, og sangen fikk bare 30 poeng i finalen og endte som nummer 19 av 24. Dette var Sveriges dårligste plassering i konkurransen siden 1992, da Christer Björkman kom nest sist med «I morgon är en annan dag». Det norske seerne ga bare 1 poeng til «Las Vegas»
Listeplasseringer
Tross sangens svake plassering i Eurovision Song Contest, gikk «Las Vegas» til topps på den svenske singellisten. Sangen nådde også en andreplass på Svensktoppen og en femteplass på SR P3s Trackslistan.
Bergen ungdomshjem
Bergen ungdomshjem var en fylkeskommunal institusjon for barn og unge, etablert på Laksevåg i Bergen i 1971. Institusjonen var en videreføring av Ungdomshjemmet Solstreif, opprettet i 1964 og Bergens kommunale Ungdomshjem som overtok driften i 1971/1972. Hjemmet holdt til i Herman Grans vei 1 på Laksevåg i Bergen. Ungdomshjemmet ble avviklet i 1999.
Ungdomshjemmet Solstreif var en privat virksomhet, initiert av tidligere Laksevåg kommune. I utgangspunktet var tilbudet myntet på unge, relativt veltilpassede jenter. Men det viste seg raskt at barn med stor og komplisert problematikk ble plassert på hjemmet. Ungdomshjemmets bygninger ble reist i 1964, og utformet som en stor enebolig tilpasset 12 beboere og 3 ansatte. Bestyrerinnen hadde egen leilighet. I andre etasje var det ett betjeningsrom, seks enkeltrom og tre dobbeltrom. Senere ble dette til åtte enkeltrom og to dobbeltrom. Bruttoarealet var på 144 kvm.
Ungdomshjemmet ble solgt til Bergen kommune i 1971, og gjenoppstod som Bergen kommunale ungdomshjem i 1972. Institusjonen var på dette tidspunktet beregnet for inntil 9 jenter og gutter mellom 13 og 20 år, som hadde tøffe oppvekstvilkår og i mange tilfeller lav sosial tilpasningsevne. Det var fortsatt vanskelig å skaffe kvalifisert personale og gode økonomiske rammer. Hjemmet ble derfor midlertidig nedlagt i juni 1974, og åpnet igjen først i april 1975. Det ble da ansatt mer kvalifisert personale for å møte ungdommenes store og sammensatte problemer. Likevel var det en tendens at personalsituasjonen var preget av midlertidige ansettelser og stort gjennomtrekk.
Det er uvisst om det ble drevet noen form for undervisning på ungdomshjemmet før Bergen kommune overtok driften etter 1971. Men det ble ansatt to lærere med lærerutdanning i 1972, og disse var underlagt skoleadministrasjonen i kommunen. Denne ordningen varte til 1974, og etter den tid fikk elevene skolegang utenfor ungdomshjemmet.
Bergen kommune driftet hjemmet fram til 1980, da Hordaland fylkeskommune overtok. Fra 1980 het hjemmet Bergen ungdomshjem. Fra oppstarten i 1964 og fram til 1971 finnes det lite bevart dokumentasjon om ungdomshjemmet. Arkivmateriale som dokumenterer virksomheten finnes ved Bergen byarkiv (materiale mellom 1971 og 1980), Hordaland fylkesarkiv (mapper på ungdommene), Statsarkivet i Bergen, Sosialdepartementet og Riksarkivet.
Wild Youth
Wild Youth er et irsk indiepopband grunnlagt i Dublin i 2016. Gruppen består av vokalist Conor O’Donohoe, trommeslager Callum McAdam samt Ed Porter og David Whelan som begge spiller gitar og synger. Gruppen representerte Irland i Eurovision Song Contest 2023 med låten «We Are One».
Bakgrunn
Bandet ble grunnlagt i Dublin i 2016 av vennene David Whelan, Ed Porter, Conor O'Donohoe og Callum McAdam. Bandets stil blander elementer av rock og r'n'b med guttegruppe-pop. Året etter grunnleggelsen slapp kvartetten debutsingelen «All or Nothing». Sangen fikk en viss viral suksess, og gruppen fikk oppdrag som oppvarmere for artister som Zara Larsson og Niall Horan i Irland.
Under et radioarrangement julen 2017 ble bandet kjent med Danny O’Donoghue fra bandet Script. Sammen dro de til London for å spille inn musikk. Sommeren 2018 kom oppfølgersingelen «Can't Move On», som nådde plass 59 på den irske hitlisten. Samtidig turnerte Wild Youth Europa rundt som oppvarmingsband for det irske rockebandet Kodaline. Bandet slapp en ny singel «Making Me Dance» som ga en ny listeplassering i Irland, og debut-EP-en The Last Goodbye nådde topp fem i Irland vinteren 2019.
Siden har de turnert med artister som Lewis Capaldi og Westlife. I tillegg har gruppen hatt flere utsolgte turneer både i Irland og Storbritannia. Vokalist Conor O'Donohoe har også skrevet flere hits for andre artister og skrevet låter sammen med bandene Moncrief og Script.
I 2023 var bandet en av deltakerne i det irske uttaket til Eurovision Song Contest. De deltok med låten «We Are One», som de skrev med den Grammy-nominerte svenske låtskriveren Jörgen Elofsson. I den irske finalen fredag 3. februar 2023 vant de en klar seier og fikk representere Irland i Eurovision Song Contest 2023 i Liverpool. I et intervju uttalte bandet at de lenge hadde ønsket å delta i Eurovision. Låten ble nummer 12 i semifinalen og nådde ikke finalen.
Neri Marcorè
Neri Marcorè (født 31. juli 1966 i Porto Sant'Elpidio) er en italiensk skuespiller, sanger, dubber, imitator og programleder på TV. Han har deltatt i mer en 20 filmer og TV-programserier siden 1994.